मीटर की कमी, नहीं मिल रहे कनेक्शन
सराईपाली | अंचल में बिजली मीटरों की कमी के कारण उपभोक्ताओं को बिजली कनेक्शन लेने महीनों का इंतजार करना पड़ रहा है। खराब पड़े मीटरों को बदलने में भी समय लग रहा है। वहीं विभाग दूसरी बिजली मीटर कमी को रोना रो रहा है।
अंचल में नया टेंडर होने के बाद से पर्याप्त मात्रा में बिजली मीटरों की आपूर्ति नहीं हो रही है। स्थिति यह है कि अस्थाई कनेक्शन के लिए भी मीटर नहीं है। कनेक्शन नहीं मिलने के कारण लोग बिजली चोरी कर रहे हैं। अंचल में नया कनेक्शन का आवेदन देने के बाद ग्रामीण क्षेत्र तो दूर नगर में भी अनेक उपभोक्ताओं को मीटर के लिए महीनों इंतजार करना पड़ रहा है।
नगरीय डीसी क्षेत्र में सिंगल फेस के 5674 मीटर है और तीन फेस के 422 मीटर लगे हुए हैं। 15 दिसंबर की स्थिति में मात्र 13 कनेक्शन दिए जाने शेष हैं। इसमें 7 पंप के 2 इंडस्ट्रियल और 4 घरेलू या दुकान के कनेक्शन लगाना है।
बलासी गांव में एक उपभोक्ता ने 7 मीटर लगाने के लिए आवेदन किया था। पहले 4 फिर 2 मीटर ले जाकर टांग दिया गया है। अब विभाग सातवां मीटर लगाने के बाद कनेक्शन देने की बात कह रहा है। हालात यह है कि उपभोक्ता चार महीने से सातवां बिजली मीटर लगाने का इंतजार कर रहा है। खास बात यह है, मीटर लगने से पहले से ही बिल आना आरंभ हो गया है। मीटर खराब हो जाने के बाद भी कई महीनों औसत बिल का भुगतान करना पड़ रहा है।
7 दिनों में मीटर लग जाएगा
विभाग की ओर से मीटर धीरे-धीरे उपलब्ध हो रहा है। उसी आधार पर मीटर लगाया जा रहा है। उम्मीद है कि सात दिनों में मीटर लग जाएगा। वायके परगनिया, जेई, सराईपाली विद्युत विभाग
hin_Deva hin_Deva hin_Deva hin_Deva hin_Deva hin_Deva hin_Deva